Sadovníctvo

Sadovníctvo je jeden z odborov záhradníckej činnosti, ktorý sa zaoberá plánovaním, projektovaním, zriaďovaním, údržbou plôch zelene a pestovaním rastlín. Cieľ, význam úlohy pestovania okrasných drevín z prvkov, ktoré sadovnícke dielo tvoria, majú najväčší význam rastliny, terén, voda, stavby a rozličné výtvarné doplnky. Dreviny sú spolu s ďalšími rastlinami, trávnikmi a kvetinami najdôležitejším prvkom sadovníckej kompozície. Z ich organickej podstaty vyplýva premenlivosť všetkých znakov v priebehu vývoja vplyvom cyklických zmien ročných období. Správny výber ovplyvňujú najmä ekologické podmienky, technické hospodárske a iné praktické funkcie výsadby, výtvarný zámer a estetické vlastnosti drevín a pestovateľské požiadavky zelene. Medzi vonkajšie znaky drevín a údržby zelene patrí veľkosť, tvar, textúra a farba.

 Vysádzanie drevín 
Dreviny vysádzame v skupinách podľa zastúpených drevín (rovnorodé, zmiešané, kombinácie stromov a krov), podľa vzdialenosti (zapojené, rozvoľnené, otvorené) a podľa zahustenia skupiny (skupiny v trávniku, aleje, zeleň pri diaľnici, živé ploty a steny a ďalšie). 

 Členenie zelene 
Medzi hlavné ciele sadovníckej tvorby patrí starostlivosť o životné prostredie. Zeleň tvorí nevyhnutnú časť tohto prostredia. Delíme ju na: 
parky
menšie parkovo upravované plochy
sídliskovú zeleň
aleje
botanické záhrady
cintoríny
zeleň pri rekreačných službách a zariadeniach
zeleň pri školách a výchovných zariadeniach
záhrady v individuálnej zástavbe
záhradkové a chatové osady
ochranná zeleň 
rozptýlená zeleň

 Význam zelene 
Zeleň má množstvo dôležitých významov:
mikroklimatický
hygienický
psychický
rekreačný
estetický
kultúrny 
hospodársky

 Terénne a sadovnícke úpravy 
Úspešné vykonávanie sadovníckych úprav závisí od dobrej organizácie práce, účelu využitia mechanických a dopravných prostriedkov, uplatnenie kvalifikovaných pracovníkov a od vhodného počtu pracovných síl. Dobrá organizácia práce spočíva v správne naplánovanom postupe vzhľadom na pôdne a klimatické podmienky. 

 Vlastný časový plán terénnych a sadovníckych úprav 
Začína zistením hraníc (vytýčením základných bodov pre inžinierske siete), pokračuje prípravou staveniska (prípoje energií), vytýčením pozemku (klčovania porastov, ochrana zachovalej zelene), hrubou úpravou terénu (hrubá modelácia)a vytýčením a stavbou ciest, záhradných stavieb, a architektonických detailov. Postup pokračuje rozprestrením ornice (prípravy pôdy, jemná modulácia), vytýčením a vysadením drevín a kvetín, založením trávnikov a dokončovacími prácami (lavičky, kvetináče, ...). Posledným bodom je údržba.

 Časový prehľad základných sadovníckych úprav 
 Vysádzanie trvaliek z kvetináčov (III. - XI.)
 Vysádzanie priamokoreňových trvaliek (IV. - V. / IX. - X.)
 Vysádzanie cibuľovín (VIII. - X.)
 Vysádzanie letničiek (V - VI.)
 Vysádzanie dvojročných rastlín (IX. - X.)
 Vysádzanie okrasných drevín z kontajnerov (III. - XI.)
 Vysádzanie ihličnatých drevín a vždyzelených listnáčov (IV. - V./VIII. - XI.)
 Vysádzanie listnatých stromov a opadavých krov (IV.-V. /IX.-XI.)
 Vysádzanie listnatých stromov a prostokorenných krov (IV.-V./X.-XI.)
 Zakladanie trávnikov (IV.-V.(VI.,VIII., IX.)

 Vytýčenie sadovníckych úprav 
Vytyčovanie prevádzajú traja až štyria pracovníci. Musia poznať stabilizáciu bodov a priamky v teréne podľa vykonávacích výkresov. Drevenými kolíkmi označujeme stanovištia stromov, solitérne výsadby, body a vrcholy oblúkov a obrys línií.  Tenkými kolíkmi sa označujú záhonové výsadby. Olovnicami sa označujú body pre výkopy jám.

 Úpravy terénu 
Terénnymi úpravami sa upravuje prírodný terén a povrch pozemku, do rôznych výškových úrovní. Rovinný terén sa upravuje, aby sa zbavil fádnosti a svahovitý z dôvodu zabránenia erózie v okolí domu a záhrady. Medzi základné úpravy terénu patrí:
zisťovanie druhov a vlastnosti zeminy
zemné práce
úprava povrchu pôd (hrubá modelácia)
rozprestrenie ornice a starostlivosť o pôdu (jemná modelácia)

 Druhy a vlastnosti zemín a zemné práce pri sadovníckych prácach 
Kvalitné a hospodárne uskutočnená realizácia terénnych úprav súvisí s druhom zeminy a poznaním ich vlastností. Zeminu rozdeľujeme na tieto základné druhy:
ľahké (piesočnatá, hlinito-piesočnatá)
stredné (piesočnato-hlinitá, hlinitá)
ťažké (ílovito-hlinitá, ílovitá, íl)
Rozpojiteľnosť zemín pri terénnych úpravách a pri zriaďovaní zemných telies rozdeľujeme do siedmich tried podľa stupňa námahy potrebnej na rozpojenie, ktoré určí projektant na základe geologického prieskumu. Hmotnosť zemín zavisí od druhu vlhkosti a obsahu humusu v pôde. Je to dôležitá vlastnosť pri manipulácii. Nakyprenie zeminy - rozpojením sa horniny nakypria (zväčšia svoj objem). Po uložení zeminy do násypu a po spevnení dosiahnu len v niektorých prípadoch pôvodný objem.  Prírastok objemu sa odhaduje na 2-7%. 
Pod zemné práce pri sadovníckych úpravách patria:
prípravné práce (zobratie ornice, očistenie povrchu staveniska a odvodnenia)
výkopové práce
manipulácia s výkopom
budovanie zemných konštrukcií
Viac informácií nájdete v článku o zemných prácach v stavebníctve.

 Úpravy povrchu pôd 
Podľa sklonu vyrovnaných plôch rozlišujeme úpravu pláne (modelácia terénu do prirodzených tvarov s miernym stúpaním alebo klesaním v sklone max. 20%) a svahovanie (musí spĺňať požiadavky na zabezpečenie svahovitého terénu, ktoré sú ovplyvnené sklonom, mechanickými požiadavkami a geologickým podložím). 

 Rozprestrenie ornice 
Je to rozprestrenie v hrúbke 150 až 200 mm, ktoré sa vracia späť zo skládok na plochy určené pre založenie zelene. Rozprestiera sa krátko pred vysádzaním rastlín a zatrávnením, aby sa neznehodnotila a bazaburinila. Pred realizáciou je potrebné povrch nakypriť, aby nastalo prevzdušnenie pôdy. 

 Starostlivosť o pôdu 
Po skončení terénnych úprav je potrebné pôdu spravovať a náležite pripraviť na výsadbu. Patrí sem meliorácia, rekultivácia a jemná modelácia (symkovanie, valcovanie, bránenie, kyprenie). 

 Technologické výsadby 
Pod technologické výsadby patrí výsadba stromov a krov, výsadba kvetín, vodných a bahenných rastlín, popínavých drevín, zakladanie trávnikov a výsadba živých plotov (a ich údržba). 

Kategória:Záhradníctvo
Kategória:Poľnohospodárstvo